Document ID: 31998R1890

KOMISSION ASETUS (EY) N:o 1890/98,
annettu 3 päivänä syyskuuta 1998,
jäsenvaltioiden toimintaohjelmien toteuttamisesta EMOTR:n tukiosaston menojen valvonnan osalta annetun neuvoston asetuksen (EY) N:o 723/97 soveltamista koskevista yksityiskohtaisista säännöistä annetun asetuksen (EY) N:o 1780/97 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon jäsenvaltioiden toimintaohjelmien toteuttamisesta EMOTR:n tukiosaston menojen valvonnan osalta 22 päivänä huhtikuuta 1997 annetun neuvoston asetuksen (EY) N:o 723/97 (1) ja erityisesti sen 6 artiklan,
sekä katsoo, että
asetuksen (EY) N:o 723/97 soveltamista koskevista yksityiskohtaisista säännöistä annetun komission asetuksen (EY) N:o 1780/97 (2) muun muassa 2 ja 3 artiklassa säädetään jäsenvaltioille maksettavan yhteisön rahoitusosuuden maksutavasta ja määräajoista; säädettyä maksutapaa, jossa maksetaan yksi, edellisen vuoden jäännöksen ja seuraavan vuoden ennakon sisältävä vuosimaksu, on osoittautunut vaikeaksi soveltaa käytännössä, eikä siinä myöskään oteta huomioon budjettivallan käyttäjän seuraavalle vuodelle myöntämiä määrärahoja,
toimenpiteiden hallinnon parantamiseksi jäsenvaltioille komission asetuksen (EY) N:o 296/96 (3), sellaisena kuin se on viimeksi muutettuna asetuksella (EY) N:o 1391/97 (4), 7 artiklan mukaan maksettavia ennakoita ei voida vähentää edellisen vuoden vaan sitä edeltävän vuoden käyttämättömistä määristä eikä yhteisön rahoitusosuuden enimmäismäärää voida vahvistaa ennen kuin budjettivallan käyttäjä on myöntänyt määrärahat, ja
tässä asetuksessa säädetyt toimenpiteet ovat EMOTR-komitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1780/97 seuraavasti:
1) Korvataan 2 artiklan 1, 2 ja 3 kohta seuraavasti:
"1. Jäsenvaltioiden on jätettävä toimintaohjelmansa asetuksen (EY) N:o 723/97 ensimmäisen ja toisen soveltamisvuoden osalta ennen tämän asetuksen voimaantuloa seuraavan toisen kuukauden loppua. Ainoastaan 1 päivän tammikuuta 1997 jälkeen aiheutuneisiin kuluihin voidaan saada yhteisöltä rahoitusta. Seuraavien vuosien osalta toimintaohjelmat on jätettävä edellä mainitun asetuksen 2 artiklan 1 ja 2 kohdassa säädettyä menettelyä noudattaen.
Arviot on laadittava liitteessä olevan taulukon mukaisesti.
2. Komissio vahvistaa jäsenvaltion antamien tietojen perusteella yhteisön rahoitusosuuden enimmäismäärän ilmoitettuna kunkin jäsenvaltion kansallisena valuuttana kuukauden kuluessa Euroopan yhteisöjen kyseisen varainhoitovuoden yleisen talousarvion hyväksymisestä.
Komissio ilmoittaa tarvittaessa kyseisille jäsenmaille kaikista kuluista ja niiden perusteluista, joiden osalta ei myönnetä yhteisön rahoitusta.
3. Viimeistään kunkin vuoden toukokuun 31 päivänä kaikkien jäsenvaltioiden on esitettävä komissiolle kuluselvitys edeltävän kalenterivuoden aikana maksetuista kuluista. Mainitun asetuksen 4 artiklan 2 kohdan mukaisesti vahvistettua yhteisön rahoitusosuutta sovelletaan näihin kuluihin, ja se rajoittuu toimintaohjelmiin kirjattuihin summiin, jotka komissio on katsonut tukikelpoisiksi. Vuoden 1997 osalta määräaika kulujen toteuttamiselle on 31 päivä elokuuta 1998 ja kuluselvitys maksetuista kuluista on toimitettava komissiolle viimeistään 31 päivänä lokakuuta 1998.
Kyseinen selvitys on laadittava liitteessä olevan taulukon mukaisesti."2) Korvataan 3 artikla seuraavasti:
"3 artikla
Asetuksen (EY) N:o 723/97 4 artiklan 2 kohdassa säädetyllä tavalla vahvistettua enimmäismäärää, josta on vähennetty koko viimeistä edelliselle vuodelle maksettu käyttämättä jäänyt määrä, pidetään asetuksen (EY) N:o 296/96 7 artiklassa tarkoitettuna sitä kuuta koskevana kuluna, jona komissio vahvistaa sen."3) Lisätään 3a artikla seuraavasti:
"3a artikla
Tämän asetuksen viimeisten kahden soveltamisvuoden osalta käyttämätön määrä palautetaan EMOTR:lle asianomaiseen budjettikohtaan toteuttamisvuotta seuraavan vuoden kesäkuun kuluiksi."4) Korvataan tämän asetuksen liitteen 5 kohdan viimeisessä kohdassa ilmaisu "ovat aiheutuneet / tulevat aiheutumaan" ilmaisulla "on maksettu / maksetaan".
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 3 päivänä syyskuuta 1998.

Labels: 4
15
18
6